Pre Marriage Course June 12, 13, 14, 2025
2025-06-12 - 2025-06-14 | Savio House Retreat Center, Savio House Retreat Center ,Ingersley Road, Bollington, Macclesfield, SK10 5RW, Macclesfield, SK10 5RW, United Kingdom

Knanaya Family Renewal Retreat
2025-06-19 - 2025-06-22 | Yarnfield Park Training & Conference Centre, Yarnfield Stone ST15 ONL, Staffordshire, ST15 ONL, United Kingdom
ക്നാനായ ഫാമിലി റിന്യൂവൽ റിട്രീറ്റ്

യു.കെയിലെ ക്നാനായ കുടുംബങ്ങൾക്കായി നടത്തപ്പെടുന്ന ഫാമിലി റിന്യൂവൽ റിട്രീറ്റ് 2025 ജൂൺ മാസം 19, 20, 21, 22 തീയതികളിൽ സ്റ്റാഫോർഡ്ഷെയറിലുള്ള യാംഫീൽഡ് പാർക്കിലെ ട്രെയിനിംഗ് ആൻഡ് കോൺഫെറൻസ് സെന്ററിൽ വച്ച് നടത്തപ്പെടുന്നു. പ്രമുഖ വചന പ്രഘോഷകനായ ഫാ. ഡാനിയേൽ പൂവണ്ണത്തിൽ നേതൃത്വം നൽകുന്ന ധ്യാനത്തിൽ കുട്ടികൾക്കും മുതിർന്നവർക്കുമായി പ്രത്യേകം സെഷനുകളാണ് ക്രമീകരിച്ചിരിക്കുന്നത്. റസിഡൻഷ്യൽ ധ്യാനത്തിൽ സംബന്ധിക്കുന്നവർക്ക് ഭക്ഷണവും താമസവും ഉൾപ്പെടെ സിംഗിൾ അഡൾട്ടിന് 250 പൗണ്ടും, ഫാമിലി ബുക്കിങ്ങിന് ഒരു അഡൽറ്റ് മെമ്പറിന് 230 പൗണ്ട് വീതവും, 12 മുതൽ 17 വരെ പ്രായമുള്ള കുട്ടികൾക്ക് 180 പൗണ്ടും 4 മുതൽ 12 വരെ പ്രായമുള്ള കുട്ടികൾക്ക് 120 പൗണ്ടും 4 വരെ വയസ്സ് പ്രായമുള്ള കുട്ടികൾക്ക് സൗജന്യ നിരക്കിലുമായിരിക്കും ആണ് ചിലവായി നൽകേണ്ടത്. ധ്യാനത്തിൽ സംബന്ധിക്കുന്നതിനുള്ള ഓൺലൈൻ രജിസ്ട്രേഷൻ ഡിസംബർ 3 ന് ആരംഭിക്കും.
For registration, please click here.

Vazhvu-വാഴ്‌വ് 2025 ഒക്ടോബർ 4ന്
2025-10-04 08:00 - 17:00 (Europe/London) | Bethel Convention Center, Bethel Convention Center, Birmingham, B70 7JW, United Kingdom
2025 ലെ വാഴ്‌വ് ബർമിംഗ്ഹാമിലുള്ള ബഥേൽ കൺവെൻഷൻ സെന്ററിൽ വച്ച് ഒക്ടോബർ മാസം 4ാം തീയതി ശനിയാഴ്ച നടത്തുന്നതിന് തീരുമാനിച്ചു. ക്നാനായ കാത്തലിക് മിഷൻസ് കോർഡിനേറ്റർ ഫാ. സുനി പടിഞ്ഞാറേക്കര ചെയർമാനായും, ജനറൽ കൺവീനറായി അഭിലാഷ് തോമസ് മൈലപ്പറമ്പിലിനെയും, ഫാ. സജി തോട്ടത്തിൽ, ഫാ. ജോഷി കൂട്ടുങ്കൽ എന്നിവരെ കൺവീനേഴ്‌സ് ആയും ജോയിന്റ് കൺവീനറായി സജി രാമച്ചനാട്ടിനെയും തിരഞ്ഞെടുത്തു. പബ്ളിസിറ്റി ആൻഡ് മീഡിയ, ക്വയർ, കൾച്ചറൽ പ്രോഗ്രാം ആൻഡ് പബ്ളിക് മീറ്റിംഗ്, ഫുഡ്, സേഫ്ഗാർഡിംഗ് ആൻഡ് ഹെൽത്ത് കമ്മറ്റി, ഫിനാൻസ് ആൻഡ് രജിട്രേഷൻ, സ്റ്റേജ് മാനേജ്മെന്റ് ലൈറ്റ് ആൻഡ് സൗണ്ട്, ഡെക്കറേഷൻ ആൻഡ് സീറ്റ് അറേഞ്ച്മെന്റ്, വെന്യൂ ഫെസിലിറ്റി ആൻഡ് കാർ പാർക്ക്, ഇന്റർസെഷൻ പ്രയർ ആൻഡ് ലിറ്റർജി, റിസപ്ഷൻ ആൻഡ് ഗസ്റ്റ് മാനേജ്മെന്റ്, യൂത്ത് കോർഡിനേറ്റേഴ്സ് തുടങ്ങി 12 കമ്മറ്റികൾ വാഴ്‌വിന്റെ സുഗമമായ നടത്തിപ്പിനായി രൂപികരിച്ചു പ്രവർത്തനങ്ങൾ ആരംഭിച്ചു.

Pre Marriage Course October 16, 17, 18, 2025
2025-10-16 - 2025-10-18 | Savio House Retreat Center, Savio House Retreat Center ,Ingersley Road, Bollington, Macclesfield, SK10 5RW, Macclesfield, SK10 5RW, United Kingdom

ഏകദിന ബൈബിൾ കൺവെൻഷൻ മാർച്ച് 7 ന്
2026-03-07 09:00 - 17:00 | St Pius X knanaya Catholic mission Liverpool, St.Elizabeth of Hungary Church, Liverpool, Webster street, Litherland, L218JH, United Kingdom
പ്രമുഖ വചനപ്രഘോഷകയായ സിസ്റ്റർ ആൻ മരിയ SH നയിക്കുന്ന ഏകദിന ബൈബിൾ കൺവെൻഷൻ ലിവർപൂളിലെ നമ്മുടെ ക്നാനായ കത്തോലിക്കാ ദേവാലയത്തിൽ വച്ച് 2026 മാർച്ച് 7, ശനിയാഴ്ച നടത്തപ്പെടുകയാണ്. ഈ ബൈബിൾ കൺവെൻഷനിൽ മുതിർന്നവർക്കും കുട്ടികൾക്കും പ്രത്യേകം പ്രത്യേകം ശുശ്രൂഷകൾ ഉണ്ടായിരിക്കുന്നതാണ്.
ദൈവം അവിടുത്തെ വചനത്തിലൂടെ ചൊരിയുന്ന അനുഗ്രങ്ങൾ പ്രാപിക്കുവാനും, ഈ വരുന്ന വലിയ നോമ്പിൽ നമ്മുടെ കുടുംബങ്ങളെ ആത്മീയമായി വളർത്തുവാനും എല്ലാവരെയും ഈ ബൈബിൾ കൺവെൻഷനിലേക്ക് സ്നേഹപൂർവ്വം ക്ഷണിക്കുന്നു.

ഏകദിന ബൈബിൾ കൺവെൻഷൻ മാർച്ച് 7 ന്

തെക്കൻസ് ഫെസ്റ്റ്; ക്നാനായ കലോത്സവം ഏപ്രിൽ 18-ന്
2026-04-18 08:00 - 17:00 | Bishop Milner Catholic College, Bishop Milner Catholic College, Burton Rd, Dudley, DY1 3BY, United Kingdom
ക്നാനായ കാത്തലിക് മിഷൻസ് യുകെയുടെ നേതൃത്വത്തിൽ കുട്ടികൾക്കും യുവജനങ്ങൾക്കും മുതിർന്നവർക്കും അവരുടെ കലാപരമായ കഴിവുകൾ പ്രകടിപ്പിക്കാനും മിഷനുകൾ തമ്മിലുള്ള പരസ്പര സഹകരണം ശക്തിപ്പെടുത്താനും സഹായിക്കുന്ന ക്നാനായ കലോത്സവം – തെക്കൻ ഫെസ്റ്റ് 2026 ഏപ്രിൽ 18-ന് നടത്തപ്പെടുന്നു. ബെർമിങ്ഹാമിലെ Dudley Bishop Milner College-ൽ സംഘടിപ്പിക്കുന്ന ഈ കലോത്സവം ക്നാനായ കത്തോലിക്ക വിശ്വാസികളുടെ സാംസ്കാരിക സംഗമമായി മാറും .
മത്സരങ്ങൾ മിഷനുകളുടെയും മാസ്സ് സെൻററുകളുടെയും അടിസ്ഥാനത്തിൽ ആയിരിക്കും നടത്തപ്പെടുക. ഓരോ മത്സരാർത്ഥിക്കും പരമാവധി രണ്ട് വ്യക്തിഗത ഇനങ്ങളിലും മൂന്ന് ഗ്രൂപ്പ് ഇനങ്ങളിലും പങ്കെടുക്കാം. പൊതുവായ മത്സര ഇനങ്ങളിൽ പ്രായമോ ലിംഗഭേദമോ ഇല്ലാതെ എല്ലാവർക്കും പങ്കെടുക്കാനുള്ള അവസരം ഒരുക്കിയിട്ടുണ്ട്.
ഓരോ വ്യക്തിഗത ഇനത്തിലും ഒരു മിഷൻ/മാസ്സ് സെന്ററിൽ നിന്ന് പരമാവധി രണ്ട് മത്സരാർത്ഥികൾക്ക് മാത്രമേ പങ്കെടുക്കാൻ സാധിക്കൂ. അതുപോലെ ഓരോ ഗ്രൂപ്പ് ഇനത്തിലും ഒരു മിഷൻ/മാസ്സ് സെൻററിൽ നിന്ന് ഒരു ടീമിന് മാത്രം പങ്കെടുക്കാം. നിരവധി സിംഗിൾ, ഗ്രൂപ്പ് കലാമത്സരങ്ങൾ ഉൾപ്പെടുത്തിയിരിക്കുന്നതിനാൽ പങ്കെടുക്കുന്നവർക്ക് വൈവിധ്യമാർന്ന അവസരങ്ങളാണ് ഒരുക്കിയിരിക്കുന്നത്. മത്സരങ്ങളുടെ വിശദമായ നിയമാവലികളും വിവരങ്ങളും കലോത്സവ മാർഗ്ഗനിർദ്ദേശ പട്ടികയിൽ ലഭ്യമാണ്.
ക്നാനായ കാത്തലിക് മിഷൻസ് യുകെയുടെ നേതൃത്വത്തിൽ ആദ്യമായാണ് ഈ കലോത്സവം സംഘടിപ്പിക്കുന്നത്. ഈസ്റ്റർ അവധിക്കാലം പരിശീലനത്തിനും തയ്യാറെടുപ്പിനും അനുകൂലമാകുന്നത് പങ്കെടുക്കുന്നവർക്ക് ഗുണകരമാണ്. ഏപ്രിൽ 18-ന് കലോത്സവം മികച്ച രീതിയിൽ നടത്തുന്നതിനായി ഫാ. ഷഞ്ജു കൊച്ചുപറമ്പിൽ, ബെന്നി മാവേലിൽ, സോജൻ മുകളേൽ വടക്കേതിൽ, ഷെറി ബേബി, മേബിൾ അനു എന്നിവർ കോർഡിനേറ്റർസ് ആയ കമ്മിറ്റി സജീവമായി പ്രവർത്തിച്ചുവരുന്നു.
Read more: https://knanayacatholicmissionsuk.org/archives/3798

വാഴ്‌വ് 2026 സെപ്റ്റംബർ 26-ന്
2026-09-26 08:00 - 17:00 | Bethel Convention Center, Bethel Convention Center, Birmingham, B70 7JW, United Kingdom
വാഴ്‌വ് 2026 സെപ്റ്റംബർ 26-ന് ബെർമിങ്ഹാമിലെ ബഥേൽ കൺവെൻഷൻ സെന്ററിൽ വച്ച് നടത്തപ്പെടുന്നു. ക്നാനായ കാത്തലിക് മിഷൻസ് കോഓർഡിനേറ്റർ ഫാ. സുനി പടിഞ്ഞാറേക്കര ചെയർമാനും, ജനറൽ കൺവീനറായി സാജൻ ഈഴാറാത്തും, ജോയിൻറ് കൺവീനറായി ജിൽസ് നന്ദികാട്ടും വാഴ്‌വ് 2026 -ന്റെ പ്രവർത്തനങ്ങൾക്ക് നേതൃത്വം നൽകുന്നു.

യുകെയിലെ 15 ക്നാനായ മിഷനുകളിൽ നിന്നും, മാസ്സ് സെന്ററുകളിൽ നിന്നുമായി ഒട്ടേറെ കുടുംബങ്ങളാണ് മുൻ വർഷങ്ങളിൽ വാഴ്‌വിൽ പങ്കെടുത്തത്. സഭാപിതാക്കൻമാരോടും വൈദികരോടും ചേർന്നു അർപ്പിക്കുന്ന ഭക്തിസാന്ദ്രമായ ദിവ്യബലിയിലും, കുട്ടികൾക്കും യുവജനങ്ങൾക്കുമായി നടക്കുന്ന പ്രത്യേക സെഷനുകളിലും, നയനമനോഹരമായ കലാപരിപടികളിലും പങ്കെടുക്കുവാൻ യുകെയിലെ എല്ലാ ക്നാനായ കത്തോലിക്കാ കുടുംബങ്ങളെയും സെപ്റ്റംബർ 26-ന് നടക്കുന്ന വാഴ്‌വ് 2026-ലേക്ക് ഹാർദ്ദവമായി ക്ഷണിക്കുന്നു. നിങ്ങളുടെ അവധികൾ ക്രമീകരിക്കുവാൻ ശ്രദ്ധിക്കുമല്ലോ..
